kardosdrur/scandi-wiki huggingface dataset:
Birgitte Hjort Sørensen

{{Infoboks skuespiller
|wikidata=alle
|navn                 = Birgitte Hjort Sørensen
|fulde navn           = 
|andre navne          = 
|image                = Birgitte Hjort Sørensen on the Marie Krøyer movie poster (cropped).jpg
|caption              = Birgitte Hjort Sørensen på filmplakaten i titelrollen for filmen Marie Krøyer.
|fødselsdato          = 
|dødsdato             = 
|dødssted             = 
|hvilested            = 

| familie             = 
| ægtefæller          = 
| partner             = 
| søskende            = 
| børn                = 
| forældre            =
| mor                 = 
| far                 = 

| nationalitet        = 
| sprog               = 
| bopæl               = 
| religion            = 
| politik             = 

| uddannelsessted     = 
| institution         = 
| beskæftigelse       = 
| kendte roller       = 
| aktiveår            = 
| hæder               = 
| nomineringer        = 
}}
Birgitte Hjort Sørensen (født 16. januar 1982) er en dansk skuespiller.

 Baggrund 
Birgitte Hjort Sørensen blev født i Hillerød den 16. januar 1982. Begge hendes forældre er læger, og hun har to søskende.

Hun har tidligere dannet par med Christian Tafdrup.
Hun er i et forhold med tv-forfatter og producent Kristian Ladegaard Pedersen, og sammen har de 2 piger.

 Karriere 

Birgitte Hjort Sørensen har haft mindre roller i bl.a. Ørnen og Kandidaten. Hun er endvidere kendt i musicalverdenen, hvor hun i 2007 havde rollen som Roxie Hart i musicalen Chicago på Det Ny Teater – en rolle hun også overtog fra den 25. februar 2008 i opsætningen af samme musical på Cambridge Theatre i London.

Blandt andet er kendt fra tv-serien Borgen (2010), hvor hun spillede tv-journalisten Katrine Fønsmark. Hun spillede hovedrollen i Bille Augusts film Marie Krøyer fra 2012.

Birgitte Hjort Sørensen var i 2017 desuden vært på DR1-underholdningsshowet Flashback. I 2018 medvirkede hun i den dansk-svenske thrillerserie Greyzone.

 Filmografi 
 Film 

 Tv-serier 

 Andre Tv-udsendelser 
 Flashback'' (2017) Birgitte Hjort Sørensen

Referencer

Eksterne henvisninger 
 

Teaterskuespillere fra Danmark
Personer i Kraks Blå Bog
Danskere i Hollywood
Ægte isop

 
Ægte isop (Hyssopus officinalis) er en dværgbusk med en opstigende, stiv vækst. Planten indeholder flerekraftigt duftende stoffer, som er bakterie- og svampedræbende.

Beskrivelse 
Grenene er først firkantede med lysegrøn bark, men efter et år bliver de runde med brun bark. Gamle grene får gråbrun, opsprækkende bark. Knopperne er modsatte, slanke og lysegrønne. Bladene er linjeformede og helrandede med en tydelig, forsænket midterribbe. Oversiden er mørkt grågrøn, mens undersiden er lyst grågrøn. Blomstringen sker i juli-august og den består af blomsterkranse ved hvert bladpar på grenens yderste tredjedel. Blomsterne er blå (hvide og lyserøde varianter findes også) og uregelmæssige. Frugterne er kapsler med nogle få, mørkebrune frø.

Rodnettet består af en kraftig og dybtgående pælerod, som bærer kraftige siderødder. 

Højde x bredde og årlig tilvækst: 0,50 x 0,50 m (20 x 20 cm/år).

Hjemsted 
Ægte isop hører hjemme i det centrale Europa og i Sydeuropa. Den er knyttet til lysåbne, tørre og kalkholdige stepper og makiområder. 

I Cevennerne, en sydfransk bjergegn, findes den sammen med bl.a. Blærebælg, buksbom, cikorie, fennikel, merian, bjergmandstro, Calamintha menthifolia (en bjergmynte-art), dueskabiose, foderesparsette, gul evighedsblomst, havetimian, klasekortlæbe, middelhavsene, rundbladet bærmispel, smalbladet soløjetræ, tidlig timian og ægte lavendel

Note 

Krydderurter
Haveplanter
Blå blomster
Armour

Armour er en amerikansk by og administrativt centrum for det amerikanske county Douglas County i staten South Dakota. I 2000 havde byen et indbyggertal på 782.

Byer i South Dakota
Jerichow

Jerichow er en by i landkreis Jerichower Land som har navn efter den. Jerichow ligger i den tyske delstat Sachsen-Anhalt, på den højre bred af Elben, nordvest for Genthin. Til Jerichow hører landsbyerne Kleinmangelsdorf, Klietznick, Mangelsdorf og Steinitz.

Historie 
 I 1144 grundlagde Præmonstratensermunke Klosters Jerichow.
 1336 blev byen fuldstændig ødelagt af oversvømmelser fra Elben.
 1631 – ødelæggelser og plyndringer under trediveårskrigen.
 Fra 1680 hører byen under Hertugdømmet Magdeburg i Brandenburg-Preussen.
 I 18. århundrede blev Neustadt grundlagt.

Eksterne henvisninger 

 Jerichow an der Straße der Romanik 
 Offizielle Seite der Stadt
 Klostergarten Jerichow
Randolph (Utah)

Randolph er en amerikansk by og administrativt centrum for det amerikanske county Rich County, i staten Utah. I 2000 havde byen et indbyggertal på 483.

Byer i Utah
La strada

La strada (undertiden oversat til Landevejen) er en italiensk film fra 1954, instrueret af Federico Fellini. Historien foregår efter den 2. verdenskrig og fortæller om en ung pige, Gelsomina (Giulietta Masina), der bor i et lille hus på stranden med sin mor. Hun købes for 10.000 lire af en rå gadekunstner, Zampanò (Anthony Quinn), bliver hans assistent, og de rejser rundt i Italien til pigen bliver syg.

Giulietta Masina var gift med Federico Fellini, og her instruerede han hende som Gelsomina i La strada, en film der sikrede dem begge international berømmelse. Den anerkendte italienske filmskaber trak på sine egne erfaringer fra sin cirkusbaggrund i denne klassiker.

Eksterne henvisninger 
 

Film fra 1954
Bodilprisen for bedste ikke-amerikanske film
Dramafilm fra Italien
Film instrueret af Federico Fellini
Oscar for bedste fremmedsprogede film
Ossiacher See

Ossiacher See er en af de sydligste søer i Østrig. Den ligger nordøst for Villach og er den tredjestørste sø i delstaten Kärnten. Den ligger i en højde af 501 m.o.h., er 52 m på det dybeste sted og har et areal på 10,5 km². Søen ligger mellem bjerget Gerlitzen i nord og de vestlige udløbere af Ossiacher Tauern mod syd. Søen er holomiktisk, hvilket betyder at vandet under vandcirkulationsfaserne i for- og efterår blandes helt igennem. Dele af søen og dens bred er sat under naturbeskyttelse.

Søens hovedtilførsel af vand kommer fra Tiebel-floden og afløb sker gennem Villacher Seebach til Drava.

Hovedbyen ved søen er Ossiach, der er mest kendt for sit gamle benediktinerkloster. Største kommune, der grænser til søen, er Villach.

Ossiacher See er et populært feriemål, og rundt om søen findes mange hoteller, pensioner og campingpladser.

Søer i Østrig
Loburg

Loburg er en lille by i den østlige del af landkreis Jerichower Land i den tyske delstat Sachsen-Anhalt. 1. Januar 2009 blev den indlemmet i byen Möckern.

Geografi 
Loburg ligger ved det øvre løb af floden Ehle, der er en biflod til Elben i den vestlige del af landskabet Fläming, 33 Kilometer øst for delstatshovedstaden Magdeburg. Nabobyer er Zerbst mod syd, Möckern mod vest. De umiddelbare omgivelser er landbrugsland, og mod norøst er der et større skovområde. Loburg ligger på Straße der Romantik. Til byen hører landsbyerne Bomsdorf, Diesingshof, Padegrimm, Rottenau og Wahl.

Historie 
I 965 overdrog kejser Otto den Store „civitas Luborn“ til Magdeburger Moritzkloster, og det var første gang man hørte om byen. På stedet var der allerede i 900-tallet en slavisk borg på stedet som bevogtede vejen fra Zerbst til Burg og Brandenburg an der Havel.

Eksterne henvisninger 

 Verwaltungsgemeinschaft Elbe-Ehle-Nuthe
Drava

Drava (italiensk, slovensk, kroatisk, ungarsk) eller Drau (tysk) er en biflod til Donau. Den løber i vest-østlig retning gennem de sydlige Alper. Floden er 750 km lang .

Dravas kilde ligger i 1.450 m.o.h. ved Toblacher Feld i den italienske dal Pustertal i Sydtyrol. Derfra løber floden gennem de østrigske delstater Tyrol og Kärnten, videre til Slovenien og til Kroatien, hvor den danner delvis grænse til Ungarn. Floden munder ud i Donau ved Osijek, som samtidig er den største by, som Drava passerer. Andre vigtige byer langs floden er Lienz, Spittal an der Drau, Villach, Maribor, Ptuj og Varaždin.

Vigtigste bifloder er Isel, Gail, Gurk og Mura.

Eksterne henvisninger 

Floder i Østrig
Floder i Slovenien
Floder i Kroatien
Donaus bifloder
Koprivnica-Križevci
Naturstien Horsens-Silkeborg

Naturstien Horsens-Silkeborg eller Bryrupbanestien er en sti, der ligger mellem Horsens og Silkeborg. Den er beregnet til færdsel på cykel, til fods, på rulleskøjter eller til hest og er 60 kilometer lang. 
Stien er oprettet efter nedlæggelsen af Horsens-Bryrup-Silkeborg Jernbane i 1968.

Stiens forløb 

Stien forløber principielt i jernbanens tracé. I realiteten går den dog ikke fra Horsens Station, men fra hovedindgangen til Bygholm Park. Bryrupbanestien følger igen banetracéen for enden af Studentervænget helt ud til Skanderborgvej, hvor den føres under denne. Som følge af at stien er "skåret over" ved Den Østjyske Motorvej, E45, er der opsat skilte med alternative ruter ad små mark- og skovveje. Det forlænger turen og er lidet attraktivt for cyklister. 

Også på den centrale strækning mellem Bryrup og Vrads St. må cyklister og gående ud på små og stejle veje. Her løber Veteranbanen Bryrup-Vrads' spor.

Flere steder skal cyklister være opmærksomme på farlige krydsende veje, eftersom der ikke længere er bomme og blink i "overkørslerne".

Markveje og gårdindkørsler kan her og der have ødelagt stiens komfort og sikkerhed. I byerne Østbirk, Brædstrup og Bryrup forlader naturstien delvist det oprindelige banetracé og føres ad lokale småveje.

Udbygning 

Naturstien har i 1990'erne fået tilført en smal stribe asfalt. Hermed er det samtidig markeret, at cyklister og gående kan færdes på denne, mens hestehoves ødelæggelse af den jævne overflade er henvist til det gruslagte eller græsbevoksede tracé ved siden af.

Omgivelser 

På tracéens skråninger gror en mangfoldighed af træer og buske, fx mange æbletræer, men også brombær, hyldebær, mirabeller, kirsebær og blommer. Æbletræerne er spiret fra æbleskrog, som de togrejsende har kastet ud af togets vinduer.

Naturstien gennemløber et smukt morænelandskab og ved Vrads Sande tillige karakteristiske indlandsklitter. Trods det kuperede terræn er stigninger og fald på turen begrænsede. Med en snoet linjeføring og med lange gennemskæringer og dæmninger lykkedes det at føre jernbanen igennem med stigningsgrader, som datidens damplokomotiver kunne forcere ved jernbanens indvielse i 1899. Ved Vestbirk førtes banen i sin tid over Gudenåen på en for samtiden meget dristig, høj stålbro. Denne blev dog siden ved en ombygning indkapslet i en dæmning og blev anset for at være rustet væk. Den fine gamle jernbanebro havde imidlertid overlevet indkapslingen i dæmningen og er i 2014 gravet fri og sat i stand. Samtidig er der genetableret et frit løb for åen, samt mulighed for gydepladser for fisk i åen. Den genfundne Bro, som broen er kommet til at hedde, blev indviet for offentligheden 13. december 2014.

Faciliteter 
Der er langs naturstien oprettet primitive overnatningspladser, hvor der er etableret shelter, multtoilet, affaldsstativ og vandhane. Afstanden mellem pladserne er ca. 10-15 km.

Referencer

Eksterne henvisninger 

 Skovognatur.dk's folder om naturstien

Naturstier
Stier i Danmark
Cykelstier
Gangstier
Friluftsliv
Tillykke Frank

Tillykke Frank er afsnit 48 i Frank Hvam og Casper Christensens sitcom Klovn, første gang vist på TV2 Zulu 21. april 2008.

Handling 
Frank fylder 40 år, og det skal fejres med stil på Hotel Josty. Casper har været hans bedste ven i 11 år og skal være toastmaster. Men da han tilbyder sin sæd, så Mia og Frank kan få et barn, vender stemningen, og samtidig får Frank ødelagt muligheden for, at Mia kan bo tæt på sin lille niece. Franks fødselsdag forløber fint, men der mangler en vigtig person.

Hovedskuespillere 
Casper Christensen som Casper
Iben Hjejle som Iben
Frank Hvam som Frank
Mia Lyhne som Mia

Klovn-afsnit
Norton (Kansas)

Norton er en amerikansk by og administrativt centrum i det amerikanske county Norton County, i staten Kansas. I 2000 havde byen et indbyggertal på .

Ekstern henvisning 
 Nortons hjemmeside (engelsk)

Byer i Kansas
Ældrechecken

Ældrechecken har det officielle navn supplerende pensionsydelse til folkepensionister. Lovgrundlaget for den supplerende pensionsydelse er lov om social pension. 
 
Den maksimale ældrecheck er 16.200 kr. (2014) og udbetales til folkepensionister, der ikke har væsentlige indtægter udover folkepensionen eller likvid formue.

Ældrechecken reduceres, hvis den personlige indtægt overstiger 16.000 kr og bortfalder hvis indtægten overstiger 57.300 kr. (i 2008). For gifte pensionister er disse beløbsgrænser 32.700 kr og 115.000 kr.

Ældrechecken reduceres også hvis det personlige tillæg til folkepensionen er under 100 %.

Beløb under 200 kr. udbetales ikke.

Ældrechecken bortfalder, hvis den likvide formue er over 80.300 kr. For gifte og samboende pensionister er grænsen for den fælles formue også 80.300 kr. Friværdi i en eventuel ejerbolig indgår ikke i formueberegningen, ligesom folkepensionen ikke medregnes til formuen.
  
Ældrechecken beregnes og udbetales af kommunerne.

Kilder 

Alderdom
Overførselsindkomster
Kainsmærke

Kainsmærke er et mærke som Gud gav Kain til beskyttelse mod blodhævn, efter han slog sin bror Abel ihjel.

Der står intet i Bibelen om, hvad dette tegn var. 

Flere nævner, at kainsmærket har været et kenitisk stammemærke eller kendetegn associeret med denne stamme (fx rødt hår eller stammetatovering), idet Kain ifølge traditionen blev stamfader til kenitterne. 'Mærket' kan tolkes som den beskyttelse, stammen/fællesskabet tilbyder det enkelte individ.

Kain beskrives i Det Gamle Testamente som en stærk (fysisk) person og med kainsmærket øges den fysiske styrke. Det passer fint med overbevisningen om, at mærket medførte døden for dem, som uopfordret nærmede sig Kain. Kainsmærke er i det gamle testamente, toraen og koranen et symbolsk fængsel. 

Der er spekulationer om oversættelsen af det hæbraiske ord 'Oth', som udover 'mærke'  betyder 'bogstav', 'vers' el.lign. Guds beskyttelse til Kain kan være ord, vers eller en talisman med sprituel kraft. 

Kainsmærket gives af Gud som beskyttelse til Kain, men bruges ofte som begreb i betydning 'tegn på ondskab, skam og synd'.

Og gud sagde til Kain. "Jeg sætter dette mærke på dig. Og dem som vil prøve at dræbe dig, vil lide din skæbne i syvfold!"

Tegn
Norton

Norton kan have flere betydninger:

 Norton (band) – dansk/ engelsk rockband
 Norton, Kansas – amerikansk by i staten Kansas
Moderlandet kalder

Moderlandet kalder (, ) er et stort mindesmærke fra 1967 for slaget om Stalingrad på højdedraget Mamajev Kurgan i Volgograd, Rusland. Det og andre monumenter indgår i en stor mindepark i Stalingrad (det nuværende Volgograd).

Statuens dimensioner

Højden er 85 m fra jorden til sværdets spids. Moderlandet kalder er 52 m høj. Sværdet er 33 m langt. Skulpturen er af beton og sværdet af stål. Monumentet vejer 7900 ton, og det var ingeniør Nikolaj Nikitin, der havde ansvaret for at få de mange ton på plads.

Kunstnere

Tegneren er Jevgenij Vutjetitj, der blev inspireret af den græske statue Nike fra Samothrake fra det tredje århundrede f.v.t.
Valentina Izotova fra Volgograd stod model til statuen. Hun blev udvalgt af kunstneren Lev Maistrenko, der arbejdede på monumentkomplekset i parken først i 1960'erne.

Militærpersoner

Flere militærpersoner er begravet i mindeparken, blandt andre marskal Vasilij Ivanovitj Tjujkov, der ledede forsvaret af Stalingrad.

Vind og vejr har tæret på monumentet, der blev restaureret i 1972 og i 1986.

Eksterne links

Monumenter
Kultur i Sovjetunionen
Etableret i 1967
Monumenter opført i Sovjettiden
Exis

Exis er en international organisation, der blev grundlagt i 1982. Exis arbejder for at øge kendskabet til andre landes sprog og kulturer.

Organisationen arrangerer frivilligt arbejde, sprogkurser og internationale praktikophold i forskellige lande i Afrika, Asien, Australien, Europa, Asien, Latinamerika og USA.

Eksterne henvisninger 
Frivilligt arbejde i udlandet 
Sprogkurser i udlandet 

Internationale organisationer
Bauhaus (byggemarkedskæde)

Bauhaus AG er en tysk byggemarkedskæde med over 230 varehuse i 17 lande i 2013. Det har i dag sit hovedsæde i Belp, Schweiz. Det danske hovedsæde ligger i Tilst ved Århus.

Historie 
Det første varehus åbnede i Mannheim (Tyskland) i 1960.

Danmark 
Bauhaus kom til Danmark i 1988, hvor et eksisterende byggemarked i Kolding blev ombygget og åbnet. I 2022 er der i alt 19  varehuse i Danmark. 9 af disse varehuse har særskilt drive-in-afdeling.

Noter

Eksterne henvisninger 
 Bauhaus' danske hjemmeside

Byggemarkedskæder fra Tyskland
Etableret i 1960
Netbutikker i Danmark
Byggemarkedskæder i Danmark
Bauhaus

Bauhaus har flere betydninger:

 Bauhaus (byggemarkedskæde) – en byggemarkedskæde
 Bauhaus (skole) – en skole for arkitektur og kunsthåndværk i mellemkrigstidens Tyskland
 Bauhaus (band) – et britisk goth-rock band
Cajamarca (region)

Cajamarca er en region i det nordvestlige Peru og grænser til Ecuador. Hovedbyen hedder også Cajamarca. 

Perus regioner
Patty Brooks

Patty Brooks er en fiktiv person i tv-serien 24 timer. Patty Brooks bliver spillet af Tanya Wright

Patty Brooks er ansat i David Palmers kampagne og har et meget godt øje til ham.
Dette opdager Sherry Palmer der straks ser hende som en spion, der vil forsøge at lave en sexskandale imod David Palmer.
Da Patty Brooks senere på dagen gør seksuelle tilnærmelser vælger David Palmer at fyre hende.

Brooks, Patty
Conwy Valley

Conwy Valley er en dal i i Nord-Wales i grevskaberne Clwyd og Gwynedd. Dalen er opkaldt efter floden Conwy der flyder nordpå ud i Conwy bugten nord for Wales. Udløbet er ved byen Conwy. Gennem dalen går jernbanelinjen Conwy Valley Line. I dalen ligger en række små og mellemstore landsbyer, hvor man primært levede at minedrift og landbrug, men i dag er minedriften stort set ophørt. I stedet er turisme et vigtigt erhverv, bl.a. qua den nærliggende nationalpark Snowdonia. Dalen rummer også den berømte Bodnant Garden.

Den nordligste del af dalen er præget af nærheden ved havet, floden er ret lavvandet og tidevandet giver stor forskel i vandstand. Midtvejs er dalen omgivet af landbrugsland, mens dalen syd for Betws-y-Coed er markant mere præget af bjergene.

Oprindeligt var formålet med jernbanen at transportere gods for de mange miner i dalen. Senere blev passagertransport vigtigt og banen transporterede også gods for det nu nedlagte kernekraftværk Trawsfynydd. I dag er passagergrundlaget for banen strengt taget for lille, men den opretholdes på regional støtte, bl.a. af hensyn til turisterne. Ud over de nedenfor nævnte landsbyer og der også en række mindre stop på banen, bl.a. ved Bodnant Garden, Trefriw og landsbyen Dolwyddelan.

Byer og landsbyer 
 Llandudno: Klassisk victoriansk badeby og endestation for Conwy Valley Line. Ligger strengt taget uden for dalen.
 Conwy: Hyggelig lille befæstet by med en meget imponerende borg, Conwy Castle. (Ikke på Conwy Valley Line).
 Llanrwst: Dalens hovedby og vigtigste markedsby.
 Betws-y-Coed: Vigtigt trafik-knudepunkt og centrum for aktiviteter i den østlige del af nationalparken.
 Blaenau Ffestiniog: Hovedbyen for Wales skiferindustri, men kun 1 mine er stadig i drift. Endestation for Conwy Valley Line og smalsporsbanen Ffestiniog railway til Porthmadog.

Eksterne links 
Conwy Valley Line 

Wales
Jernbanestrækninger i Storbritannien
Dale
Dampmaskinen

Dampmaskinen er bestemt form af dampmaskine og kan henvise til:

 Dampmaskinen (dokumentarfilm) – dansk oplysningsfilm fra 1947
 Dampmaskinen (film) – dansk animationsfilm fra 1940 instrueret af Kaj Wedell Pape og Svend Holbæk
Bryggen

Bryggen har flere betydninger:

 Bryggen (Bergen) – en række bygninger i havnen i Bergen, Norge
 Bryggen (indkøbscenter) – et indkøbscenter i Vejle
 Islands Brygge i København omtales også som Bryggen.
Biederitz

Biederitz er en forstadskommune til delstatshovedstaden Magdeburg, få kilometer øst for bygrænsen i landkreis Jerichower Land i den tyske delstat Sachsen-Anhalt. Bygrænsen til Magdeburg udgøres af den såkaldte Umflutkanal, der er en del af et større anlæg, der skal beskytte Magdeburg mod oversvømmelser fra Elben. Cirka 20 km. mod nordøst ligger landkreisens administrationsby Burg.

Betydningfulde personer 
I landsbyen Heyrothsberge blev den tidligere verdensmester i landevejscykling Gustav-Adolf Schur født 23. februar 1931, og han bor stadig i byen.

Ligeledes i Heyrothsberge blev biologen Christiane Nüsslein-Volhard født 20. oktober 1942. Hun fik i 1995 som den første tyske kvinde „Nobelprisen i medicin“.

Weblinks
Vocaloca

Vocaloca var en dansk a cappella-gruppe, som eksisterede fra 2006-2010. Gruppen blev kendt, da den deltog i første danske udgave af X Factor i 2008.
Gruppen bestod af (Jan) Ulrich Lauridsen, Charlotte Rose Lauridsen, Erik Kolind, Katrine Martinsen Gottschalck og Magnus Glindvad Rasch.

Vocaloca besluttede at stille op til X Factor, dagen før der var auditions.

Gruppen lavede selv deres 5-stemmige vokalarrangementer. I X Factor live-programmerne sang de følgende sange:
"Its my life"
"Krummesang"
"Gimme gimme gimme"
"Buster"
"It dont mean a thing"

Den 15. september 2008 udkom deres første cd, Vocaloca, hos Warner og Disco:wax.
Allerede d. 17. november 2008 udkom deres andet album, Julesange, med jazzede vokalarrangementer. Albummet blev godt modtaget og fik f.eks. seks ud af seks stjerner i Fyens Stiftstidende.

I maj 2009 vandt Vocaloca førstepræmien på 25.000 kr. i den internationale vokalkonkurrence på Aarhus Vocal Festival. I juryen var bl.a. medlemmer fra den svenske vokalgruppe, The Real Group.

De fem sangere i Vocaloca udøver i dag musik i andre professionelle sammenhænge.

Diskografi 
 Vocaloca (2008)
 Julesange (2008)

Noter

Eksterne henvisninger 
 Om Vocaloca på X Factors hjemmeside
 
 
 

Musikgrupper fra Danmark
Deltagere i X Factor (Danmark)
Musikgrupper fra 2006
Musikgrupper opløst i 2010
A cappellagrupper
Spartanburg

Spartanburg er en by i den amerikanske delstat South Carolina. I 2000 havde byen  indbyggere. Byen er administrativt centrum i det amerikanske county Spartanburg County.

Ekstern henvisning 

 Spartanburgs hjemmeside (engelsk)

Byer i South Carolina
Vrads Sande

Vrads Sande er navnet på hedeområderne mellen Vrads og Hjøllund, præget af indlandsklitter dannet af sandflugten, der prægede store dele af Jylland fra 1500- til 1800-tallet. Vrads Sande ligger i Silkeborg Kommune, men var før 2007 en del af Them Kommune.

Vrads Sande er også navnet på et tidligere  udflugts- og feriecenter der blev anlagt som en park af Christoffer Løvstad  i 1920'erne. Det er nu omdannet til Vrads Sande Ashram, eller  Vrads Sande Meditationscenter, der er en del af det verdensomspændende yogabevægelse Shri Ram Chandra Mission.
 
Et areal på 146 ha blev fredet i 1968; øst for, og sammenhængende  med  Vrads Sande, blev et areal på 300 ha omkring Snabegård fredet i 1976; det grænser op til Salten Å og Lystrup Å, og Naturstien Horsens-Silkeborg passerer igennem .

Se også 
Vrads Sogn

Eksterne kilder/henvisninger

 Hjemmesiden for Vrads 

Silkeborg Kommunes geografi
Fredede arealer i Danmark
Danske heder
Brettin

Brettin er en kommune i landkreis Jerichower Land i den tyske delstat Sachsen-Anhalt. Den hører til Verwaltungsgemeinschaft Elbe-Stremme-Fiener der har administration i byen Genthin.

Brettin ligger cirka 3 km øst for Genthin ved Plauer Kanal. I kommunen ligger landsbyen Annenhof.

Stedet nævnes første gang 1365 .

I et kort tidsrum fra 1950 til 1956 var kommunen en del af Genthin.
Demsin

Demsin er en kommune i landkreis Jerichower Land i den tyske delstat Sachsen-Anhalt. Den hører til Verwaltungsgemeinschaft Elbe-Stremme-Fiener som har administration i byen Genthin.

Demsin ligger ca. 8 km nordøst for Genthin ved den lille flod Stremme, og støder mod øst til delstatsgrænsen til Brandenburg.

Kommuneinddeling 
I kommunen ligger landsbyerne :
 Großdemsin
 Kleindemsin
 Kleinwusterwitz
og bebyggelserne
 Binnenheide
 Dreihäuser
 Werdershof

Historie 
Landsbyen Kleinwusterwitz er kendt fra slutningen af det 14. århundrede.

I 1950 blev kommunerne Großdemsin, Kleinwusterwitz og Zabakuck lagt til Demsin , men allerede i 1957 blev Zabakuck gendannet som selvstændig kommune.